तारा जो चमका यीशु के जनम का चरवाहे नाचे झूम कर...
भास्कर संवाददाता | चित्तौड़गढ़
ताराजो चमका यीशु जनम का, सारे जहां में धूम मची, चरवाहे नाचे झूमके ओ..., मेरे महबूब प्यारे मसीहा, यीशु मसीह की जय जैसे गानों पर आकर्षक प्रस्तुति ने उपस्थितों का दिल मोहा। सांता क्लॉज का रूप धरे द्वारा बच्चों को प्यार से टॉफियां बांटने, क्रिसमस का सजा ट्री एवं वक्ताओं द्वारा यीशु का गुणगान गाते हुए आपस में प्रेम से रहने का संदेश दिया गया। यह प्रेम, सौहार्द से भरपूर नजारा शुक्रवार को नगर में रेलवे स्टेशन के सामने विजय कॉलोनी में स्थित पेंटेकाेस्टल चर्च में देखने का मिला।
शुक्रवार सुबह दस बजे पेंटेकोस्टल चर्च में दो दिवसीय क्रिसमस महोत्सव का मुख्य कार्यक्रम करोल गायन से शुरू हुआ। पूरा सभागार बच्चों एवं महिला-पुरुषों से भरा था। बच्चों एवं युवाओं ने झूमो नाचो खुशी से आज यीशु पैदा हुआ, जीवन में खुश खबरी लेकर यीशु आया है, प्रभु सबका आया ओहो, यीशु सबका आया ओहो, आनंद खुशियां आई जगत को, यीशु के आने से जैसे गानों पर आकर्षक प्रस्तुति दी तो, उपस्थित बच्चों ने प्रत्येक प्रस्तुति देने वालों का तालियां बजाकर स्वागत किया।
मेवाड़ युनिवर्सिटी में अध्ययनरत नार्थ ईस्ट के विद्यार्थियों ने विशेष गीतों पर प्रस्तुति दी। कार्यक्रम में मुख्य रूप से सांता क्लॉज द्वारा बच्चों को टोफियां बांटने, सजा चर्च एवं ट्री आकर्षण का केंद्र रहा। चर्च के फादर जानी पी अब्राहम ने क्रिसमस का मुख्य संदेश सुनाते हुए कहा कि बाइबिल भूले भटको को सही रास्ता दिखाती है। इंसान को इंसान से प्रेम से रहना सीखाती है। कार्यक्रम में सांसद सीपी जोशी ने कहा कि हम लोगों को ऐसा काम करना चाहिए जिससे व्यक्तित्व का निर्माण हो तथा राष्ट्र निर्माण में सहयोगी बने। विधायक चंद्रभान सिंह आक्या, कलेक्टर वेदप्रकाश, एसपी प्रसन्न कुमार खमेसरा, डिप्टी गजेंद्र सिंह, भाजयुमो प्रदेश प्रवक्ता श्रवण सिंह राव, भाजयुमो जिलाध्यक्ष हर्षवर्धन सिंह, पूर्व सांसद डॉ. गिरिजा व्यास, पूर्व विधायक सुरेंद्र सिंह जाड़ावत, पूर्व नगर परिषद सभापति रमेशनाथ योगी, सेवानिवृत एडीएम बीएस गर्ग, सेवानिवृत सीईओ सुनील झा, सेवानिवृत डीईओ डीके ठक्कर, सीकेएसबी चेयरमैन लक्ष्मण सिंह ने समारोह में आकर उपस्थितों को क्रिसमस की शुभकामना दी। कार्यक्रम के दौरान उपस्थितों को क्रिसमस का केक खिलाकर शुभकामना दी। इसी प्रकार सेगवा हाउसिंग बोर्ड स्थित नगजी महीसी के निवास पर सुबह दस बजे प्रार्थना सभा हुई। राष्ट्रीय पिछड़ा वर्ग, अनुसूचित जाति, अनुसूचित जनजाति एवं अल्पसंख्यक महासंघ के मदन सालवी ने बताया कि कार्यक्रम दौरान बाइबिल का संदेश सुनाया गया।
चितौड़गढ़. सेगवा हाउसिंग बोर्ड स्थित बिलीवर्स चर्च में क्रिसमस आयोजन में बच्चे अन्य।
निंबाहेड़ा |श्री नाथकॉलोनी स्थित फिलेडेल्फिया चर्च में शुक्रवार को प्रभु यीशु मसीह का जन्मोत्सव धूमधाम से मनाया गया। इस मौके पर चर्च पर विद्युत सज्जा की गई। फादर दीनदयाल डेविड ने प्रभु यीशु के सिद्धांतों के साथ धार्मिक विचार धाराओं का प्रतिपादन किया। इस अवसर पर यीशु के संदेशों का सांस्कृतिक कार्यक्रम के माध्यम से प्रसारण किया गया। कार्यक्रम में बच्चों ने भी प्रस्तुतियां दीं। कार्यक्रम के अंत में शांति अमन की कामना करते हुए प्रार्थना की गई। इसके बाद मिठाई बांटी गई।
awa_Deva npi_Deva hin_Deva hin_Deva hin_Deva hin_Deva hin_Deva